Primul muzeu al pandemiei din România se deschide sâmbătă. Obiectele expuse.
Organizatorii susțin că "Identități Fragile" prezintă obiecte devenite micro-jurnale, care exprimă noua realitate în care trăim. Expoziția poate fi vizitată în perioada 22 mai – 4 iulie 2021 la Rezidența BRD Scena 9 (Str. I.L. Caragiale 32). Intrarea este gratuită. Pentru a putea controla fluxul de vizitatori în condițiile prevederilor legale, este necesară programarea online în prealabil.
Identități Fragile – Muzeul Pandemiei, un proiect cultural al Rețelei Naționale a Muzeelor din România, se deschide pentru vizitare sâmbătă, 22 mai, în București.Potrivit organizatorilor, Identități Fragile – Muzeul Pandemiei a fost conceput ca un experiment muzeal unic în țară, menit să dea o voce emoțiilor personale generate de pandemie prin intermediul obiectelor și a poveștilor lor, primite în urma colectei publice derulate în perioada 15 martie – 15 aprilie 2021."Identități Fragile este un pansament emoțional, un exercițiu creativ terapeutic, care pune în scenă o serie de radiografii individuale: poveștile celor care ne-au trimis obiectele. Expoziția îmbină o serie de elemente inedite, din zone creative surprinzătoare și care se îndepărtează de spațiul muzeal convențional. Deși intervenția curatorială este una minimală, iar narativul este unul ghidat de obiectele-poveste primite, putem vorbi despre o adevărată desfășurare de forțe în privința scenografiei, a atenției centrate pe experiența vizitatorului și a modurilor în care este gândită interacțiunea din spațiul de la Rezidența Scena9. Identități Fragile este o expoziție gândită în jurul conceptului de <obiect social> – adică acel artefact la care te uiți nu (doar) pentru semnificația lui artistică sau istorică, ci pentru abilitatea lui de a genera conversații", declară Andreea Lupu, curator & manager de proiect.Organizatorii susțin că "Identități Fragile" prezintă obiecte devenite micro-jurnale, care exprimă noua realitate în care trăim. Sunt obiecte care au depozitat bucurii sau tristeți, care au asigurat conexiunea cu cei dragi, au declanșat amintiri sau noi hobby-uri și care, prin expunerea publică, își continuă misiunea de a împărtăși public emoții și istorii personale într-un spațiu comun și de a crea o memorie a unor timpuri fragile.Expoziția poate fi vizitată în perioada 22 mai – 4 iulie 2021 la Rezidența BRD Scena 9 (Str. I.L. Caragiale 32). Intrarea este gratuită, dar pentru a putea controla fluxul de vizitatori în condițiile prevederilor legale, este necesară programarea online în prealabil.Proiectul Identități Fragile – Muzeul Pandemiei este co-finanțat de Administrația Fondului Cultural Național (AFCN).